In nomine sancte et individue trinitatis, ego Galterus, Dei gratia Lingonensis episcopus, notum fieri volo presentibus et futuris quod Wiardus de Buxo adversus ecclesiam Clarevallensem querelam moverat de usuario pasture de Dunceio et de Belone et aque Urse per idem territorium, quod usuarium ecclesia ipsa tenebat ex dono fratris Narjoti de Belone, qui, quando reliquit seculum, quicquid habebat in pastura illa et in aqua predicte donavit ecclesie. Tandem predictus Wiardus de Buxo querelam illam omnino guerpivit, et ipse quoque quantum pertinebat ad jus suum eisdem fratribus Clarevallensibus libere concessit usuarium pasture in predicto territorio de Belone et Dunceio, et in tota terra sua, ita tamen ut si animalia eorum damnum fecerint in prato vel in agro, simpliciter capitale restituant, ad estimationem bonorum virorum. Similiter concessit piscationem in predicta aqua, quantum ad se pertinebat, et quicquid terre Narjotus Bricalda eidem monasterio dederat, quod ad jus feodum pertinebat. Que omnia laudaverunt Lancenna, uxor Viardi, cum filio suo Gaufrido. Testes hujus rei: Milo de Aisi et Reinerius Crassus et Vilencus de Pulteriis. Laudaverunt et hec Rainaldus, filius Wiardi et Arbelina, filia ejus. Testes: predictus Milo de Aisi, et Brietus de Pulteriis et Otrannus. Laudaverunt hec et Adelina, filia ejusdem Wiardi et Jheremias vir ejus. Testes: Milo predictus de Aisi, Paganus frater Brutini. Similiter Iterius de Belone, frater predicti Narjoti, et ipsius territorii particeps, donavit predictis Clarevallensibus, quantum ad jus suum pertinebat, liberum usuarium tam pasture quam piscature in eisdem territoriis, laudantibus filiis suis Wiardo et Aimone, et filiabus Agnete et Odelina. Post mortem et patris, Wiardus idem, laudante fratre suo Aimone et sororibus Agnete et Adelina, recognovit et laudavit donum patris et donavit fratribus Clarevallensibus quicquid habebat in valle de Bello monte, et omnes querelas dimisit quas habebat in finagio Campaniaci. Testes: Bartholomeus Chochilla, Evroldus de Bellean et Martinus de Capella. Jobertus de Firmitate dedit monasterio Clarevallis pratum suum ad rivum de Villari, sicut divisum et disterminatum (sic) est usque in Albam, laudante uxore sua Gertrude. Testes: Rainaldus, presbiter de Vileir, Landricus miles de Firmitate, Wiardus Moreirs, Erlebaldus et Johannes, filii vicecomitis de Firmitate; Herbertus, vicecomes de Barro. Hugo Galeth quicquid in eodem prato juris habebat vel reclamare poterat libere et quiete tenendum eidem monasterio concessit. Testes: Matheus, prior de Firmitate, Gaufridus Felonia, Hugo Goriardus, Wiardus Moreirs. Similiter Landricus, filius Erlebaudi, quicquid in eodem prato juris habebat vel reclamare poterat libere et quiete tenendum eidem monasterio concessit. Testes: Reinaldus presbiter et Petrus Coquus, et Bonus Valletus, serviens Josberti. Mathildis, soror ejusdem Josberti, donum ejusdem prati et omnia alia dona, que idem Josbertus Clarevallensi monasterio contulerat, laudavit et concessit. Testes: Wiardus Moreir, Erlebaudus et Johannes, filii vicecomitis, et Herbertus, vicecomes Barri. Odo Campaniensis laudavit hoc donum et alia omnia que predicto monasterio idem Josbertus donaverat. Testes: Guido de Vergi. Odo de Lambre, Hugo de Maingi, Odo Crassus. Sibilla et uxor Odonis, neptis Joberti, laudavit hoc et omnia similiter cetera dona. Testes: Landricus, miles et Rainaldus presbiter. Similiter Guido de Vergeio et uxor ejus Aalez, neptis Joberti, laudaverunt et illud donum, et cetera que idem Josbertus Clarevallensi monasterio contulerat. Testes: Bartholomeus, canonicus de Gevere, Petro de Nui, Guido de Chaus, Bernardus de Quince, Odo molendinarius. Hugo de Paluel similiter laudavit et illud donum similiter et alia omnia. Testes: Reinerius de Calvomonte et Erlebaudus et Johannes, filii vicecomitis de Firmitate. Item uxor Hugonis de Paluel, neptis Josberti, laudavit hec omnia similiter. Testes: Lambertus de Baleno monachus Cistercii, et Guido de Clavelone et Robertus de Melvent, prepositus de Unavilleio. Theobaldus de Rocha et Margareta uxor ejus, neptis Josberti, similiter laudaverunt donum ejusdem prati et omnia que idem Josbertus Clarevallensi monasterio dederat. Testes, Landricus, miles, de Firmitate, Johannes clericus, Mathildis, Margarete mater, soror Josberti. Galienus de Bar et Mathildis, uxor ejus et filius eorum Rodulfus, et filia Saracena, dederunt monasterio Clarevallensi quicquid habebant in territorio de Bretoneria. Testes Remigius, presbiter de Bar, Arnulfus de Bar et Durannus. Rogerius, propinquus ejus, quicquid in eodem territorio habebat vel reclamabat similiter donavit et concessit Clarevallensi monasterio. Testes: Petrus, decanus de Barro; Leodegarius de Barrevilla, Martinus de Acunvilla, Warenbertus et Arbertus carpenter de Villa. Idem donum fecit Jorneta, uxor ejusdem Rogerii et Elisabeth, et Guillenz, filie eorundem. Testes sunt: Haimo Pellifex, de Daix, Odilo de Villamellum et Johannes frater ejusdem. Milo, filius Guidonis de Marceio, donavit monasterio Clarevallensi terras suas in finagio Longicampi usque ad fines de Jovencort, et ex alia parte versus Claramvallem, sicut est crepido collis, sicut sunt divise, usque ad pratum Aimberti super Algionem. Quod donum postea calumniatus est sororius ejus, Witerius, et nepos ejus Bertrannus; sed post multas fatigationes recognitum est coram testibus ab initio eos affuisse et assensisse donationi et satisfacientes ecclesie laudaverunt donum et querelam penitus deposuerunt. Testes: Petrus, decanus Barrensis; Gaufridus de Jonivilla, Bartholomeus de Wangionis rivo, Wiardus Moriers, Walterius de Ciris et Tecelinus, filius ejus. Laudaverunt hec et uxor Witerii, Grossa, et filii ejus, Hugo et Milo, et filie, Hersendis et Felicitas. Testes: Martinus, quondam capellanus tunc monachus, Milo de Wahœrtę Walterus, senescalcus, Martinus coquus monachus. Rainaldus Guiachee sepe et multum vexaverat fratres de Claravalle et querimoniam fecerat super donationem quam pater suus donaverat Deo et sancte Marie Clarevallis in territorio Campanaci et in aqua Ursa. Postea vero convictus in curia ducisse burgundie, marie, recognovit quod injuste eos vexaverat, et ex toto guerpivit omnem calumniam, et libere concessit Deo et sancte Marie Clarevallis quicquid in territorio de Campaniaco et in aqua pater ejus donaverat. Et hoc factum fuit in presentia fratris Gualcheri et fratris Reinerii, cellerariorum de Claravalle, et fratris Frumundi, apud Castellionem. Laudavit hæc omnia uxor ipsius: Aalais et filii ejus, Johannes et Hugo. Testes: Haimo de Ostricurt, Bartholomeus Cocquilla, Wiardus Soltanus, Paris et Rainaldus de Castellione. Has quippe omnes donationes et laudationes ego Galterus episcopus ratas habui et in perpetuum deinceps firmiter observari episcopali auctoritate precipio et sigilli nostri impressione confirmo. Anno ab incarnatione M°C°LX°IIII°. Amen.